ai4bharat/Pralekha huggingface dataset:
ആഭ്യന്തരകാര്യ മന്ത്രാലയം
കൂടുതല് ശ്രമിക് സ്പെഷ്യല് ട്രെയിനുകള് ഓടിക്കാന് സഹകരിക്കണമെന്ന് സംസ്ഥാനങ്ങളോട് കേന്ദ്ര ആഭ്യന്തര മന്ത്രാലയം
(അതിഥി തൊഴിലാളികള് അവരുടെ നാട്ടിലേക്ക് മടങ്ങുന്നത് വേഗത്തിലാക്കാന് കൂടുതല് ശ്രമിക് സ്പെഷ്യല് ട്രെയിനുകള് ഓടിക്കാന് റെയില്വേ മന്ത്രാലയവുമായി സഹകരിച്ച് പ്രവര്ത്തിക്കണമെന്നാവശ്യപ്പെട്ട് കേന്ദ്ര ആഭ്യന്തര മന്ത്രാലയം സംസ്ഥാനങ്ങള്ക്ക് കത്തയച്ചു.
അതിഥി തൊഴിലാളികള് റോഡിലൂടെയും റെയില്വേ ട്രാക്കിലൂടെയും സ്വദേശത്തേക്ക് മടങ്ങുന്ന സാഹചര്യം ഒഴിവാക്കണമെന്ന് കേന്ദ്രആഭ്യന്തര മന്ത്രാലയം സംസ്ഥാനങ്ങള്ക്ക് നിര്ദ്ദേശം നല്കിയിട്ടുണ്ട്.തൊഴിലാളികളെ നാട്ടിലെത്തിക്കാന് റെയില്വേ നടത്തുന്ന ശ്രമിക്ക് സ്പെഷ്യല് ട്രെയിന് സര്വീസുകളും ബസ് സര്വീസുകളും ഉപയോഗപ്പെടുത്തുന്നതിന് അവരെ പ്രേരിപ്പിക്കണം. മടക്കയാത്രക്കുള്ള സൗകര്യം ലഭിക്കുന്നതുവരെ കുടിയേറ്റ തൊഴിലാളികളെ സമീപത്തുള്ള ഷെല്ട്ടറുകളിലേക്ക് മാറ്റണമെന്നും ആഭ്യന്തരമന്ത്രാലയം നിര്ദ്ദേശിച്ചിട്ടുണ്ട്.
അതിഥി തൊഴിലാളികളുടെ യാത്രയ്ക്ക് വിവിധ സംസ്ഥാന ഗവണ്മെന്റുകള് നല്കുന്ന സഹായങ്ങള് ഞായറാഴ്ച ക്യാബിനറ്റ് സെക്രട്ടറി വീഡിയോ കോണ്ഫറന്സ് വഴി അവലോകനം ചെയ്തിരുന്നു. അതിന്റെ തുടര്ച്ചയായാണ് കേന്ദ്ര ആഭ്യന്തര സെക്രട്ടറി സംസ്ഥാന ചീഫ് സെക്രട്ടറിമാര്ക്ക് കത്തയച്ചത്.
ഭക്ഷ്യസംസ്കരണ വ്യവസായ മന്ത്രാലയം
ജൈവ ഭക്ഷണ മേളയില് സംരഭങ്ങളിലൂടെ വനിതാ ഉല്പ്പാദകരുടെ സാമ്പത്തിക പങ്കാളിത്തം
രാജ്യമെമ്പാടും നിന്നായി 180ല് അധികം വനിതാ സംരംഭകരും സ്വാശ്രയ സംഘങ്ങളും
ഓര്ഗാനിക് ഭക്ഷ്യ മേളയില് പങ്കെടുത്തു.
കേന്ദ്ര മന്ത്രി ഹര്സിംറത് കൗര് ബാദല് ഉദ്ഘാടനം ചെയ്തു
രാജ്യത്തെ വനിതാ സംരംഭകര്ക്കു ശേഷി വികസിപ്പിക്കാനും സാമ്പത്തിക ശാക്തീകരണത്തിനും ജൈവ ഭക്ഷ്യോല്പ്പന്ന മേള അവസരം നല്കിയെന്ന് കേന്ദ്ര ഭക്ഷ്യ സംസ്കരണ വ്യവസായ മന്ത്രി ശ്രീമതി ഹര്സിംറത് കൗര് ബാദല്. ന്യൂഡല്ഹിയില് മൂന്നു ദിവസത്തെ ഓര്ഗാനിക് ഭക്ഷ്യമേള ഉദ്ഘാടനം ചെയ്തു സംസാരിക്കുകയായിരുന്നു അവര്. സ്ത്രീകളുടെ സാമ്പത്തിക പങ്കാളിത്തത്തിനും ശാക്തീകരണത്തിനും ഇത്തരം മേളകള് പതിവായി സംഘടിപ്പിക്കേണ്ടത് ആവശ്യമാണെന്ന് മന്ത്രി പറഞ്ഞു. അതാതിടങ്ങളിലെ സവിശേഷ ജൈവ ഭക്ഷ്യോല്പ്പന്നങ്ങള്ക്ക് പ്രാമുഖ്യം നല്കി വിവിധ സ്ഥലങ്ങളില് മേളകള് സംഘടിപ്പിക്കാന് വകുപ്പ് ആലോചിക്കുകയാണ്.
വനിതാ ശിശു വികസന, ടെക്സ്റ്റൈല്സ് മന്ത്രി ശ്രീമതി സ്മൃതി സുബിന് ഇറാനിയും ശ്രീമതി ഹര്സിംറത് കൗര് ബാദലും ചേര്ന്നാണ് ഓര്ഗാനിക് ഭക്ഷ്യ മേള ഉദ്ഘാടനം ചെയ്തത്. സഹമന്ത്രിമാരായ ശ്രീ രാമേശ്വര് തേലി, ദേബശ്രീ ചൗധരി എന്നിവവരും പങ്കെടുത്തു. വനിതാ സംരംഭകരുടെ ശേഷി വികസിപ്പിക്കുക ലക്ഷ്യമിട്ട് രണ്ടു മന്ത്രാലയങ്ങളും തമ്മില് ഒപ്പുവച്ച ധാരണാപത്രത്തിന്റെ ഭാഗമായാണ് മേള സംഘടിപ്പിച്ചത്. നാഷണല് ഇന്സ്റ്റിറ്റ്യൂട്ട് ഓഫ് ഫുഡ് ടെക്നോളജി എന്റ്രപ്രണര്ഷിപ്പ്് ആന്റ് മാനേജ്മെന്റ് , കോണ്ഫെഡറേഷന് ഓഫ് ഇന്ത്യന് ഇന്ഡസ്ട്രിയുമായി ചേര്ന്നാണ് മേള സംഘടിപ്പിക്കുന്നത്.
ജൈവ ഉല്പാദനത്തിനും വിപണിക്കും ഇന്ത്യയില് വിപുല സാധ്യതയാണുള്ളത് എന്ന് മന്ത്രി ഹര്സിംറത് കൗര് ബാദല് പറഞ്ഞു. വന, വനവാസി മേഖലകളില് ഭൂരിഭാഗവും പ്രകൃതിദത്തമായിത്തന്നെ ജൈവ ഉല്പ്പനങ്ങള് ഉള്ളവയാണ്.
ജൈവ ഭക്ഷണ മേളകളിലൂടെ സാങ്കേതികവിദ്യ കൈവശമുള്ളവരെ പ്രോല്സാഹിപ്പിക്കാനും സാങ്കേതികവിദ്യ വനിതാ സംരംഭകര്ക്കു ലഭ്യമാക്കാനും ഭക്ഷ്യോല്പ്പന്ന സംസ്കരണ മന്ത്രാലയത്തിനു കഴിയുമെന്ന് ശ്രീമതി സ്മൃതി ഇറാനി പറഞ്ഞു.
വനിതാ സംരംഭകരുടെ നേട്ടങ്ങള് ഈ മേളയിലൂടെ ഭക്ഷ്യോല്പ്പന്ന സംസ്കരണ മന്ത്രാലയം പ്രദര്ശിപ്പിക്കുമെന്ന് ഭക്ഷ്യോല്പ്പന്ന സംസ്കരണ മന്ത്രാലയം സെക്രട്ടറി ശ്രീമതി പുഷ്പ സുബ്രഹ്മണ്യന് പറഞ്ഞു.
6000 ചതുരശ്ര അടി സ്ഥലത്ത്, രാജ്യത്ത് ആദ്യമായി നടക്കുന്ന ജൈവ ഭക്ഷണ മേളയില് 25 സംസ്ഥാനങ്ങളിലും കേന്ദ്ര ഭരണ പ്രദേശങ്ങളിലും നിന്നായി 180ല് അധികം വനിതാ സംരംഭകരും സ്വാശ്രയ സംഘങ്ങളും പങ്കെടുത്തു. വിവിധ പ്രദേശങ്ങളില് നിന്ന് തനതു ഭക്ഷ്യോല്പ്പന്നങ്ങള് മേളയില് പ്രദര്ശിപ്പിച്ചു.
വിവിധ സംസ്ഥാനങ്ങളില് നിന്നുള്ള ആര്ക്കും വ്യത്യസ്ഥ ഭക്ഷ്യോല്പ്പന്നങ്ങള് പ്രദര്ശിപ്പിക്കാനും രുചി നോക്കാനും മേളയില് അവസരമുണ്ട്. വ്യത്യസ്ഥ പ്രദേശങ്ങളിലെ ജൈവ ഭക്ഷ്യോല്പ്പന്നങ്ങളേക്കുറിച്ചുള്ള അറിവ് വര്ധിപ്പിക്കാനും അവസരമുണ്ട്.
(
തെരഞ്ഞെടുപ്പ് കമ്മീഷന്
14സംസ്ഥാനങ്ങളിലും, രണ്ട് കേന്ദ്രഭരണ പ്രദേശങ്ങളിലുംമൂന്നാം ഘട്ട വോട്ടെടുപ്പ് നാളെ വിധിയെഴുത്ത് 116മണ്ഡലങ്ങളില്
കേരളത്തിലെ 20 സീറ്റുകളടക്കം 116ലോകസഭാമണ്ഡലങ്ങളിലേയ്ക്കുള്ളവോട്ടെടുപ്പ് നാളെ  നടക്കും. 14സംസ്ഥാനങ്ങളും, രണ്ട് കേന്ദ്രഭരണ പ്രദേശങ്ങളിലുമാണ് നാളെമൂന്നാം ഘട്ട തിരഞ്ഞെടുപ്പ് നടക്കുക. 18കോടി 85 ലക്ഷത്തിലധികം സമ്മതിദായകര് 1640 സ്ഥാനാര്ത്ഥികളുടെ ഭാവി നിര്ണ്ണയിക്കും. രണ്ട് ലക്ഷത്തിലേറെ പോളിംഗ്ബൂത്തുകള്വോട്ടെടുപ്പിനായിസജ്ജമാക്കിയിട്ടുണ്ട്. കേരളത്തിലെ 20 സീറ്റുകള്ക്ക് പുറമെഗുജറാത്തിലും  ഗോവയിലും  മുഴുവന് സീറ്റുകളിലുംമൂന്നാം ഘട്ട തിരഞ്ഞെടുപ്പ് നടക്കും.
കര്ണ്ണാടകം, മഹാരാഷ്ട്ര എന്നിവിടങ്ങളില് 14 വീതവും, ഉത്തര്പ്രദേശില് 10 ഉം, ഛത്തീസ്ഗഢില്ഏഴും, ഒഡിഷയില്ആറും, ബീഹാര്, പശ്ചിമ ബംഗാള്എന്നിവിടങ്ങളില്അഞ്ച്വീതവും, അസമില് നാലും, ജമ്മുകാശ്മീര്, ത്രിപുര, കേന്ദ്ര ഭരണ പ്രദേശങ്ങളായദാദര് നാഗര്ഹാവേലി, ദമന് ആന്റ്ദിയൂഎന്നിവിടങ്ങളില്ഓരോസീറ്റിലും നാളെവോട്ടെടുപ്പ് നടക്കും.
സംസ്ഥാനം/ കേന്ദ്രഭരണ പ്രദേശം മൂന്നാം ഘട്ടത്തിലെ പാര്ലമെന്റ്മണ്ഡലങ്ങളുടെഎണ്ണം മൊത്തം സമ്മതിദായകര് പുരുഷവോട്ടര്മാര് വനിതാവോട്ടര്മാര് ഭിന്നലിംഗക്കാരായവോട്ടര്മാര് മത്സരിക്കുന്ന സ്ഥാനാര്ത്ഥികളുടെഎണ്ണം പോളിംഗ് ബൂത്തുകളുടെഎണ്ണം
അസം 4 7477062 3815335 3661570 157 54 9577
ബീഹാര് 5 8909263 4655306 4244284 225 82 9076
ഛത്തീസ്ഗഢ് 7 12713816 6416252 629699 572 123 15408
ഗോവ 2 1135811 555768 580043 0 12 1652
ഗുജറാത്ത് 26 45125680 23428119 21696571 990 371 51709
ജമ്മുകാശ്മീര് 1 527154 269603 257540 11 18 714
കര്ണ്ണാടകം 14 23968905 12103742 11863204 1959 237 27776
കേരളം 20 26151534 12684839 13466521 174 227 24970
മഹാരാഷ്ട്ര 14 25789738 13319010 12470076 652 249 28691
ഒഡിഷ 6 9256922 4799030 4456729 1163 61 10464
ത്രിപുര 1 1257944 637649 620291 4 10 1645
ഉത്തര്പ്രദേശ് 10 17810946 9620644 8189378 924 120 20120
പശ്ചിമ ബംഗാള് 5 8023846 4106010 3917624 212 61 8528
ദാദ്ര നാഗര്ഹവേലി 1 240858 127628 113230 0 11 288
ദമന് ആന്റ്ദിയു 1 119677 59977 59700 0 4 152
മൊത്തം 116 188509156 96598912 86226460 7043 1640 210770
മൂന്നാം ഘട്ടത്തില്വോട്ടെടുപ്പ് നടക്കുന്ന സംസ്ഥാനങ്ങള് / കേന്ദ്രഭരണ പ്രദേശങ്ങള് 16
ND/MRD
(Visitor Counter : 93
പ്രധാനമന്ത്രിയുടെ ഓഫീസ്
ഗ്രാൻഡ് ചലഞ്ചസ് വാർഷിക യോഗം 2020 ന്റെ ഉദ്ഘാടന ചടങ്ങിൽ പ്രധാനമന്ത്രി നരേന്ദ്ര മോദി മുഖ്യ പ്രഭാഷണം നടത്തും
ഗ്രാൻഡ് ചലഞ്ചസ് വാർഷിക യോഗം 2020 ന്റെ ഉദ്ഘാടന ചടങ്ങിൽ ഒക്ടോബർ 19 ന് വൈകുന്നേരം 7: 30 ന് വീഡിയോ കോൺഫറൻസിംഗ് വഴി പ്രധാനമന്ത്രി നരേന്ദ്ര മോദി മുഖ്യ പ്രഭാഷണം നടത്തും.
ആരോഗ്യത്തിലും വികസനത്തിലുമുള്ള ഏറ്റവും വലിയ വെല്ലുവിളികളെ അഭിമുഖീകരിക്കുന്നതിനായി കഴിഞ്ഞ 15 വർഷമായി ഗ്രാൻഡ് ചലഞ്ചസ് വാർഷിക യോഗം അന്താരാഷ്ട്ര നവീകരണ സഹകരണത്തെ വളർത്തിയെടുത്തിട്ടുണ്ട്. ഗ്രാൻഡ് ചലഞ്ചസ് വാർഷിക യോഗം 2020 ഒക്ടോബർ 19 മുതൽ 21 വരെ യോഗം ചേരും. ഈ പരിപാടിയിൽ നയരൂപീകരണ വിദഗ്ധരും ശാസ്ത്ര നേതാക്കളും ഒത്തുചേരുകയും ആഗോള ആരോഗ്യ പ്രശ്നങ്ങൾ പരിഹരിക്കുന്നതിന് ആഴത്തിലുള്ള ശാസ്ത്രീയ സഹകരണത്തിന് ആഹ്വാനം ചെയ്യുകയുമാണ്. മഹാമാരി മുതൽ ലോകത്തിലെ സുസ്ഥിര വികസന ലക്ഷ്യങ്ങളിൽ പുരോഗതി ത്വരിതപ്പെടുത്തുന്നതിനുള്ള പ്രധാന മുൻഗണ'നകൾ ചർച്ച ചെയ്യുന്നതിനും കോവിഡ് -19 കൈകാര്യം ചെയ്യുന്നതിനുള്ള വെല്ലുവിളികളെക്കുറിച്ച് വിശദീകരിക്കുന്നതിനുമായി ലോക നേതാക്കളും പ്രശസ്ത ശാസ്ത്രജ്ഞരും ലോകമെമ്പാടുമുള്ള 'ഗവേഷകരും ഈ വാർഷിക യോഗത്തിൽ ചേരും. മൂന്ന് ദിവസത്തെ പരിപാടിയിൽ നേതാക്കളുടെ ചർച്ചകൾ, പാനൽ ചർച്ചകൾ, പാൻഡെമിക്കിനെതിരെ പോരാടുന്നതിനുള്ള ശാസ്ത്രീയ ഇടപെടലുകൾ, പാൻഡെമിക് കൈകാര്യം ചെയ്യൽ, ഈ മഹാമാരിയെ ചെറുക്കുന്നതിനും അടുത്തത് തടയുന്നതിനുമായി ആഗോള പരിഹാരങ്ങളുടെ വികസനവും നടപ്പാക്കലും എന്നിവ വരെയുള്ള വിഷയങ്ങളെക്കുറിച്ചുള്ള വെർച്വൽ അനൗപചാരിക സംഭാഷണങ്ങൾ എന്നിവ ഇതിൽ ഉൾപ്പെടും. 40 രാജ്യങ്ങളിൽ നിന്നായി ഏകദേശം 1600 പേർ ഈ വാർഷിക യോഗത്തിൽ പങ്കെടുക്കും.
ഗ്രാൻഡ് ചലഞ്ചസ് വാർഷിക മീറ്റിംഗ് 2020 ന് ആതിഥേയത്വം വഹിക്കുന്നത് ബിൽ & മെലിൻഡ ഗേറ്റ്സ് ഫൗണ്ടേഷൻ, ബയോടെക്നോളജി വകുപ്പ്, ശാസ്ത്ര-സാങ്കേതിക മന്ത്രാലയം, ഇന്ത്യാ ഗവൺമെന്റ്, ഇന്ത്യൻ കൗൺസിൽ ഓഫ് മെഡിക്കൽ റിസർച്ച്, നിതി ആയോഗ്, യുണൈറ്റഡ് സ്റ്റേറ്റ്സ് ഏജൻസി ഫോർ ഇന്റർനാഷണൽ ഡവലപ്മെൻറ് ആൻഡ് വെൽകം, ഗ്രാൻഡ് ചലഞ്ചസ് കാനഡ എന്നിവർ ചേർന്നാണ്.
കേന്ദ്ര ആരോഗ്യ-കുടുംബക്ഷേമ, ശാസ്ത്ര സാങ്കേതിക, ഭൗമശാസ്ത്ര മന്ത്രി ഡോ. ഹർഷ് വർധൻ പ്രാരംഭ പ്രഭാഷണം നടത്തും. ബിൽ & മെലിൻഡ ഗേറ്റ്സ് ഫൗണ്ടേഷന്റെ കോ-ചെയർ ശ്രീ ബിൽ ഗേറ്റ്സ് പ്ലീനറി ഫ്രെയിമിംഗ് സംഭാഷണം അവതരിപ്പിക്കും.
2012 ൽ ഇന്ത്യാ ഗവൺമെന്റിന്റെ ബയോടെക്നോളജി വകുപ്പിന്റെയും ബിൽ ആൻഡ് മെലിൻഡ ഗേറ്റ്സ് ഫൗണ്ടേഷന്റെയും പങ്കാളിത്തമായാണ് ഗ്രാൻഡ് ചലഞ്ചസ് ഇന്ത്യ സ്ഥാപിതമായത്. ഗ്രാൻഡ് ചലഞ്ചസ് ഇന്ത്യ ഇന്ന് കാർഷികം, പോഷകാഹാരം, ശുചിത്വം, മാതൃ, ശിശു ആരോഗ്യം തുടങ്ങി പകർച്ചവ്യാധികൾ വരെയുള്ള ആരോഗ്യ-വികസന വിഷയങ്ങളിൽ ഇടപെട്ട്
പ്രവർത്തിക്കുന്നു.
പാര്ലമെന്ററികാര്യ മന്ത്രാലയം
ദേശീയ പ്രാധാന്യമുള്ള വിഷയങ്ങളില് സൃഷ്ടിപരമായ ചര്ച്ച നടക്കണമെന്ന് പ്രധാനമന്ത്രി ശ്രീ. നരേന്ദ്ര മോദി എല്ലാ രാഷ്ട്രീയ കക്ഷികളെയും ആഹ്വാനം ചെയ്തു
പാര്ലമെന്റിന്റെ ശീതകാലത്തിന് മുന്നോടിയായി ഗവണ്മെന്റ് സര്വ്വകക്ഷി യോഗം വിളിച്ച് ചേര്ത്തു
എല്ലാ രാഷ്ട്രീയ കക്ഷികളും ഉയര്ത്തുന്ന വിഷയങ്ങള് ഉള്ക്കൊള്ളാന് ഗവണ്മെന്റ് എപ്പോഴും സന്നദ്ധമാണെന്നും ദേശീയ പ്രാധാന്യമുള്ള എല്ലാ വിഷയങ്ങളും പാര്ലമെന്റിന്റെ ഇരുസഭകളിലും ചര്ച്ച ചെയ്യാന് തയ്യാറാണെന്നും പ്രധാനമന്ത്രി ശ്രീ. നരേന്ദ്ര മോദി പറഞ്ഞു. നാളെ ആരംഭിക്കുന്ന പാര്ലമെന്റിന്റെ ശീതകാല സമ്മേളനത്തിന് മുന്നോടിയായി രാജ്യസഭയിലെയും, ലോകസഭയിലെയും വിവിധ കക്ഷിനേതാക്കളുടെ യോഗത്തെ ന്യൂഡല്ഹിയില് അഭിസംബോധന ചെയ്യുകയായിരുന്നു അദ്ദേഹം. ജനക്ഷേമവുമായി ബന്ധപ്പെട്ട വിഷയങ്ങള് കൂട്ടായി കൈകാര്യം ചെയ്യുന്നതിന് ക്രിയാത്മകമായ ഒരു അന്തരീക്ഷം ശീതകാല സമ്മേളനത്തില് സൃഷ്ടിക്കാന് എല്ലാ രാഷ്ട്രീയ കക്ഷികളും ശ്രമിക്കണമെന്ന് പ്രധാനമന്ത്രി അഭ്യര്ത്ഥിച്ചു.
'പാര്ലമെന്റിന്റെ സുഗമമായ നടത്തിപ്പ് ഉറപ്പാക്കിക്കൊണ്ട് രാജ്യത്തെയും ജനങ്ങളെയും സേവിക്കുക എന്നത് നമ്മുടെ എല്ലാം പ്രാഥമിക ചുമതലയാണ്' ശ്രീ. മോദി പറഞ്ഞു.
മുന് കേന്ദ്ര മന്ത്രി ശ്രീ. അനന്ത് കുമാറിന് ആദരാഞ്ജലി അര്പ്പിക്കാന് കക്ഷി നേതാക്കളുടെ യോഗം രണ്ട് മിനിട്ട് മൗനം ആചരിച്ചു.
യോഗത്തില് കക്ഷി നേതാക്കള് നിരവധി വിഷയങ്ങള് ഉന്നയിച്ചു. പാര്ലമെന്റിന്റെ സുഗമമായ നടത്തിപ്പ് ഉറപ്പ് വരുത്താനും, ലോകസഭയിലും, രാജ്യസഭയിലും സൃഷ്ടിപരമായ ചര്ച്ചകളിലൂടെ പ്രശ്നങ്ങള്ക്ക് പരിഹാരം കാണാനും, കക്ഷി ഭേദമെന്യ യോഗത്തില് സമവായം ഉണ്ടായി.
പാര്ലമെന്റിന്റെ ഇരുസഭകളുടെയും സുഗമമായ നടത്തിപ്പിന് എല്ലാ കക്ഷികളുടെയും, വിശേഷിച്ച് പ്രതിപക്ഷത്തിന്റെ സഹകരണം അഭ്യര്ത്ഥിച്ചതായി യോഗത്തിന് ശേഷം പാര്ലമെന്ററികാര്യ മന്ത്രി ശ്രീ. നരേന്ദ്ര സിംഗ് തോമാര് വാര്ത്താ ലേഖകരോട് പറഞ്ഞു. ക്രിയാത്മകമായൊരു ശീതകാല സമ്മേളനത്തിന് അനുകൂലമാണെന്ന് എല്ലാ രാഷ്ട്രീയ കക്ഷികളും അറിയിച്ചതായും നടപടി ചട്ടങ്ങള്ക്ക് വിധേയമായി ഏത് വിഷയവും സഭയില് ചര്ച്ച ചെയ്യാന് സന്നദ്ധമാണെന്നും അദ്ദേഹം പറഞ്ഞു.
നാളെ  ആരംഭിക്കുന്ന പാര്ലമെന്റിന്റെ ശീതകാല സമ്മേളനം അടുത്ത മാസം എട്ട് വരെ ചേരാനാണ് ഉദ്ദേശിച്ചിട്ടുള്ളത്. മൊത്തം 20 സിറ്റിംഗുകള് ഉണ്ടായിരിക്കം. മുസ്ലീം വനിതാ  ഓര്ഡിനന്സ് 2018, ഇന്ത്യന് മെഡിക്കല് കൗണ്സില്  ഓര്ഡിനന്സ് 2018, കമ്പനീസ് ഓര്ഡിനന്സ്  ഓര്ഡിനന്സ് 2018 മുതലായവയ്ക്ക് പകരമുള്ള ബില്ലുകള് ഈ സമ്മേളനത്തില് കൊണ്ടുവരും.
2018 ലെഉപഭോക്തൃ സംരക്ഷണ ബില്, 2018 ലെ ബാലനീതി ഭേദഗതി ബില്, 2016 ലെ മേജര് പോര്ട്ട് അതോറിറ്റി ബില്, 2017 ലെ നാഷണല് മെഡിക്കല് അതോറിറ്റി ബില് മുതലായവയും ഈ കാലഘട്ടത്ത് പരിഗണനയ്ക്ക് വരാവുന്ന ബില്ലുകളാണ്.
2018 ലെ നാഷണല് കമ്മിഷന് ഇന്ത്യന് സിസ്റ്റം ഓഫ് മെഡിസിന്  ബില്, 2018 ലെ നാഷണല് കമ്മിഷന് ഫോര് ഹോമിയോ പതി ബില് , 2018 ലെ എയര്ക്രാഫ്റ്റ്  ബില്, 2018 ലെ ഐ.റ്റി.  ബില്, 2018 ലെ കേന്ദ്ര സര്വ്വകലാശാല ഭേദഗതി ബില് മുതലായ പുതിയ ബില്ലുകളും സമ്മേളന കാലത്ത് അവതരിപ്പിച്ചേക്കാം.
(ND MRD - 914
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങള്
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നല്കിയത് 179.33 കോടി ഡോസ് വാക്സിന്
രാജ്യത്ത് നിലവില് ചികിത്സയിലുള്ളത് 46,962 പേര്
ചികിത്സയിലുള്ളത് 0.11 ശതമാനം പേര്
രോഗമുക്തി നിരക്ക് 98.69 %
കഴിഞ്ഞ 24 മണിക്കൂറിനിടെ 7,416 പേര് സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,24,13,566 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 4,575 പേര്ക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 77.52 കോടി പരിശോധനകള് ; കഴിഞ്ഞ 24 മണിക്കൂറിനിടെ നടത്തിയത് 8,97,904 പരിശോധനകള്.
-ND-
(Visitor Counter : 119
പ്രത്യേക സേവനങ്ങളും ഫീച്ചറുകളും
ആർബിഐ റീജണൽ ഡയറക്ടറായി തോമസ് മാത്യു ചുമതലയേറ്റു
റിസർവ് ബാങ്ക് ഓഫ് ഇന്ത്യയുടെ  കേരളത്തിന്റെയും ലക്ഷദ്വീപിന്റെയും റീജിയണൽ ഡയറക്ടറായി തോമസ് മാത്യു ഫെബ്രുവരി 28 ന് തിരുവനന്തപുരത്തെ ആർബിഐ ഓഫീസിൽ ചുമതലയേറ്റു. അദ്ദേഹം റിസർവ് ബാങ്ക് ഓഫ് ഇന്ത്യയുടെ മുംബൈ സെൻട്രൽ ഓഫീസിൽ നിയന്ത്രണ വകുപ്പിന്റെ ചീഫ് ജനറൽ മാനേജരായി പ്രവർത്തിച്ചു വരികയായിരുന്നു
32 വർഷത്തെ ഔദ്യോഗിക ജീവിതത്തിനിടയിൽ, റിസർവ് ബാങ്കിന്റെ സെൻട്രൽ ഓഫീസിലും ബെംഗളൂരുവിലെയും ജമ്മുവിലെയും റീജിയണൽ ഓഫീസുകളിൽ നിരവധി സ്ഥാനങ്ങൾ വഹിച്ചിട്ടുണ്ട്. കറൻസി മാനേജ്മെന്റ്, ബാങ്കുകളുടെ നിയന്ത്രണം, മേൽനോട്ടം, ബാങ്കിംഗ് ഇതര ധനകാര്യ കമ്പനികളുടെ മേൽനോട്ടം എന്നീ മേഖലകളിൽ അദ്ദേഹത്തിന് പ്രവൃത്തിപരിചയമുണ്ട്. 2017-2020 കാലയളവിൽ ജമ്മു കശ്മീരിന്റെയും ലഡാക്കിന്റെയും റീജിയണൽ ഡയറക്ടറായിരുന്നു.
-NS-
(Visitor Counter : 50
ആരോഗ്യ, കുടുംബക്ഷേമ മന്ത്രാലയം
കോവിഡ് 19 പുതിയ വിവരങ്ങള് :കഴിഞ്ഞ 24 മണിക്കൂറിനിടെ രോഗമുക്തരായത് 23,600ലേറെപ്പേര്
രോഗമുക്തി നേടിയവരുടെ എണ്ണം ചികിത്സയിലുള്ളവരേക്കാള് 3 ലക്ഷത്തിലധികം
പരിശോധനകളുടെ എണ്ണം ദശലക്ഷത്തില് പതിനായിരത്തോടടുക്കുന്നു
ന്യൂഡൽഹി, 19 ജൂലൈ 2020
കേന്ദ്ര ഗവണ്മെന്റിന്റെയും സംസ്ഥാനങ്ങളിലെ /കേന്ദ്രഭരണപ്രദേശങ്ങളിലെ ഗവണ്മെന്റുകളുടെയും കൂട്ടായ പരിശ്രമത്തിലൂടെ രാജ്യത്ത് രോഗബാധിതരെ പെട്ടെന്നു തന്നെ തിരിച്ചറിയുന്നു. ഫലപ്രദമായ ചികിത്സ ഉറപ്പാക്കുന്നതിലൂടെ രോഗമുക്തരുടെ എണ്ണത്തിലും വര്ധനയുണ്ടാകുന്നു.
കഴിഞ്ഞ 24 മണിക്കൂറിനിടെ 23,672 പേരാണ് രാജ്യത്ത് കോവിഡ് രോഗമുക്തരായത് . രോഗമുക്തി നേടിയവരുടെ എണ്ണം ചികിത്സയിലുള്ളവരേക്കാള് വര്ധിച്ച് 3,04,043 ആയി. 6,77,422 പേരാണ് രാജ്യത്തിതുവരെ രോഗമുക്തരായത്. 62.86 ശതമാനമാണ് രോഗമുക്തി നിരക്ക്.
ചികിത്സയില് കഴിയുന്ന 3,73,379 പേരും വീടുകളിലെ ഐസൊലേഷനിലും ആശുപത്രികളിലും ഫലപ്രദമായ നിരീക്ഷണത്തിലാണ്.
രാജ്യത്തെ പരിശോധനാസംവിധാനങ്ങളുടെ ശേഷി ഗണ്യമായി വര്ധിച്ചു. ഐസിഎംആര് നിര്ദ്ദേശിക്കുന്ന പരിശോധനനയം, രജിസ്ട്രേഷനുള്ള ഡോക്ടര്മാര്ക്കെല്ലാം പരിശോധന നടത്താന് അനുമതി നല്കുന്നു. കഴിഞ്ഞ 24 മണിക്കൂറിനുള്ളില് 3,58,127 സാമ്പിളുകള് പരിശോധിച്ചു. ആകെ 1,37,91,869 സാമ്പിളുകളാണ് രാജ്യത്ത് പരിശോധിച്ചത്. ദശലക്ഷത്തില് പരിശോധനകളുടെ എണ്ണം 9994.1 ആയി.
പരിശോധനാ സൗകര്യങ്ങള് വികസിപ്പിക്കുന്നതിന്റെ ഭാഗമായി ലാബുകളുടെ എണ്ണം 1262 ആയി വര്ധിപ്പിച്ചു. സര്ക്കാര് ലാബുകളുടെ എണ്ണം 889 ഉം സ്വകാര്യ ലാബുകളുടെ എണ്ണം 373 ഉം ആണ്.
വിവിധ പരിശോധനാ ലാബുകളുടെ ക്രമം ഇനി പറയുന്നു:
തത്സമയ ആര്ടി പിസിആര് അടിസ്ഥാനമാക്കിയുള്ള പരിശോധനാ ലാബുകള്: 648 
ട്രൂനാറ്റ് അടിസ്ഥാനമാക്കിയുള്ള പരിശോധനാ ലാബുകള്: 510 
സി.ബി.എന്.എ.എ.ടി. അടിസ്ഥാനമാക്കിയുള്ള പരിശോധനാ ലാബുകള്: 104 
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
ആരോഗ്യ, കുടുംബക്ഷേമ മന്ത്രാലയം
രാജ്യത്ത് കോവിഡ് ചികിത്സയിൽ ഉള്ളവരുടെ എണ്ണം കുറഞ്ഞു ,22,28,724 ആയി; കഴിഞ്ഞ 24 മണിക്കൂറിൽ 1,14,428 കുറവ് രേഖപ്പെടുത്തി
കഴിഞ്ഞ 24 മണിക്കൂറിൽ 1.73 ലക്ഷം കേസുകളുമായി രാജ്യത്തെ കോവിഡ് പ്രതിദിന രോഗികളുടെ എണ്ണം കഴിഞ്ഞ 45 ദിവസത്തെ ഏറ്റവും താഴ്ന്ന നിരക്കിൽ
കഴിഞ്ഞ രണ്ടു ദിവസമായി പ്രതിദിന രോഗികളുടെ എണ്ണം രണ്ട് ലക്ഷത്തിൽ താഴെ
തുടർച്ചയായ പതിനാറാം ദിവസവും പ്രതിദിന രോഗമുക്തരുടെ എണ്ണം രോഗ സ്ഥിരീകരിക്കുന്ന വരെക്കാൾ കൂടുതൽ.
രോഗമുക്തി നിരക്ക് ഉയർന്നു 90.80% ആയി
പ്രതിവാര രോഗ സ്ഥിരീകരണ നിരക്ക് നിലവിൽ
9.84 %.
പ്രതിദിന രോഗ സ്ഥിരീകരണ നിരക്ക് 8. 36%. തുടർച്ചയായ അഞ്ചാം ദിവസവും ഇത് 10 ശതമാനത്തിൽ താഴെ
പരിശോധന ശേഷി ഗണ്യമായി വർധിച്ചു - ഇതുവരെ ആകെ 34.1 കോടി പരിശോധനകൾ നടത്തി
ഇന്ത്യയിലെ ചികിത്സയിലുള്ള ആകെ രോഗികളുടെ എണ്ണം 22,28,724 ആയി കുറഞ്ഞു. 2021 മെയ് 10 ന് ശേഷം ചികിത്സയിൽ ഉള്ളവരുടെ എണ്ണം കുറഞ്ഞുവരികയാണ്. ഇത് രാജ്യത്ത് ആകെ രോഗികളുടെ എണ്ണത്തിന്റെ 8.04% ആണ് . കഴിഞ്ഞ 24 മണിക്കൂറിൽ ചികിത്സയിൽ ഉള്ളവരുടെ ആകെ എണ്ണത്തിൽ 1,14,428 പേരുടെ കുറവ് രേഖപ്പെടുത്തി.
കോവിഡ് രോഗികളുടെ എണ്ണം കുറയുന്ന പ്രവണത തുടർന്നുകൊണ്ട്, തുടർച്ചയായ 13 മത് ദിവസവും രാജ്യത്തെ പ്രതിദിന രോഗികളുടെ എണ്ണം മൂന്നു ലക്ഷത്തിൽ താഴെ.കഴിഞ്ഞ രണ്ടു ദിവസമായി പ്രതിദിന രോഗികളുടെ എണ്ണം രണ്ട് ലക്ഷത്തിൽ താഴെയാണ്. 1,73,790 പേർക്ക് കഴിഞ്ഞ 24 മണിക്കൂറിൽ രോഗം സ്ഥിരീകരിച്ചു.
തുടർച്ചയായ പതിനാറാം ദിവസവും പ്രതിദിന രോഗമുക്തരുടെ എണ്ണം രോഗ സ്ഥിരീകരിക്കുന്ന വരെക്കാൾ കൂടുതൽ.കഴിഞ്ഞ 24 മണിക്കൂറിൽ 2,84,601 പേർ രോഗ മുക്തരായി. കഴിഞ്ഞ 24 മണിക്കൂറിലെ പ്രതിദിന കേസുകളെക്കാൾ 1,10,811 കൂടുതൽ പേർക്ക് രോഗം ഭേദമായി
മഹാമാരിയുടെ ആരംഭം മുതൽ ഇതുവരെ ഇന്ത്യയിൽ ആകെ രോഗം ഭേദമായവരുടെ എണ്ണം 2,51,78,011 ആണ്.രോഗമുക്തി നിരക്ക് ഉയർന്നു 90.80% ആയി.
കഴിഞ്ഞ 24 മണിക്കൂറിൽ 20,80,048 പരിശോധനകൾ നടത്തി.
രാജ്യത്ത് ഇതുവരെ 34.11 കോടി പരിശോധനകൾ നടത്തി.
പ്രതിവാര രോഗ സ്ഥിരീകരണ നിരക്കിൽ തുടർച്ചയായ കുറവ് രേഖപ്പെടുത്തുന്നു. നിലവിൽ പ്രതിവാര രോഗ സ്ഥിരീകരണ നിരക്ക് 9.54% ആയി കുറഞ്ഞു.പ്രതിദിന പോസിറ്റിവിറ്റി നിരക്ക് 8.36% ആയി കുറഞ്ഞു. തുടർച്ചയായ അഞ്ചാം ദിവസം ഇത് 10 ശതമാനത്തിൽ താഴെയാണ്.
ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം 29,72,971 സെഷനുകളിലായി രാജ്യവ്യാപകമായി ആകെ 20,89,02,445 കോവിഡ് 19 വാക്സിൻ ഡോസുകൾ ഇന്ന് വരെ നൽകി.
റെയില്വേ മന്ത്രാലയം
32,500 കോടി രൂപ ചെലവിൽ ഇന്ത്യൻ റെയിൽവേയിലുടനീളം 2339 കിലോമീറ്റര് നീളമുള്ള ഏഴ് മള്ട്ടി ട്രാക്കിങ് പദ്ധതികള്ക്ക് കേന്ദ്രമന്ത്രിസഭയുടെ അംഗീകാരം
ലക്ഷ്യമിടുന്നത് നിലവിലുള്ള പാതയുടെശേഷി വര്ധിപ്പിക്കല്, ട്രെയിന് പ്രവർത്തനങ്ങൾ സുഗമമാക്കൽ, തിരക്ക് കുറയ്ക്കൽ, യാത്രയും ഗതാഗതവും സുഗമമാക്കൽ തുടങ്ങിയവ
പദ്ധതിയുടെ നിര്മാണവേളയിൽ ഏകദേശം 7.06 കോടി തൊഴില് ദിനങ്ങള് നേരിട്ടു സൃഷ്ടിക്കും
ശേഷി വര്ധിപ്പിക്കുന്ന പ്രവൃത്തികളുടെ ഭാഗമായി 200 എംടിപിഎയുടെ അധിക ചരക്ക് ഗതാഗതം സാധ്യമാകും
പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന സാമ്പത്തിക കാര്യ മന്ത്രിസഭാസമിതി ഇന്ന് കേന്ദ്ര ഗവണ്മെന്റിന്റെ 100% ധനസഹായത്തോടെ ഏകദേശം 32,500 കോടി രൂപ ചെലവ് പ്രതീക്ഷിക്കുന്ന റെയിൽവേ മന്ത്രാലയത്തിന്റെ ഏഴ് പദ്ധതികൾക്ക് അംഗീകാരം നൽകി. മള്ട്ടി-ട്രാക്കിംഗിന്റെ നിര്ദ്ദേശങ്ങള് ഇന്ത്യന് റെയില്വേയിലുടനീളമുള്ള ഏറ്റവും തിരക്കേറിയ സെക്ഷനുകളില് അടിസ്ഥാന സൗകര്യ വികസനം സാധ്യമാക്കുകയും ഇതിലൂടെ പ്രവര്ത്തനങ്ങള് സുഗമമാക്കുകയും തിരക്ക് കുറയ്ക്കുകയും ചെയ്യും.
ഉത്തര്പ്രദേശ്, ബിഹാര്, തെലങ്കാന, ആന്ധ്രാപ്രദേശ്, മഹാരാഷ്ട്ര, ഗുജറാത്ത്, ഒഡീഷ, ഝാര്ഖണ്ഡ്, പശ്ചിമ ബംഗാള് എന്നീ 9 സംസ്ഥാനങ്ങളിലെ 35 ജില്ലകള് ഉള്ക്കൊള്ളുന്ന പദ്ധതികള് ഇന്ത്യന് റെയില്വേയുടെ നിലവിലുള്ള ശൃംഖലയില് 2339 കിലോമീറ്ററിന്റെ വര്ധനയുണ്ടാക്കും. പദ്ധതിയുടെ നിര്മാണ പ്രവര്ത്തനങ്ങളുടെ ഭാഗമായ തൊഴിലവസരത്തില് 7.06 കോടി തൊഴില് ദിനങ്ങളുണ്ടാകും.
|
|
ക്രമനമ്പർ
|
|
പദ്ധതി
|
|
പദ്ധതിയുടെ സ്വഭാവം
|
|
1
|
|
ഗോരഖ്പൂർ-കന്റോൺമെന്റ്-വാൽമീകി നഗർ
|
|
നിലവിലുള്ള പാത ഇരട്ടിപ്പിക്കൽ
|
|
2
|
|
സൺ നഗർ-ആണ്ടാൾ മൾട്ടി ട്രാക്കിംഗ് പ്രോജക്റ്റ്
|
|
മൾട്ടി ട്രാക്കിംഗ്
|
|
3
|
|
നെർഗുണ്ടി-ബരാംഗ്, ഖുർദ റോഡ്-വിജയനഗരം
|
|
മൂന്നാം പാത
|
|
4
|
|
മുദ്ഖേദ്-മെഡ്ചൽ, മഹ്ബൂബ്നഗർ-ധോനെ
|
|
നിലവിലുള്ള പാത ഇരട്ടിപ്പിക്കൽ
|
|
5
|
|
ഗുണ്ടൂർ-ബീബിനഗർ
|
|
നിലവിലുള്ള പാത ഇരട്ടിപ്പിക്കൽ
|
|
6
|
|
ചോപൻ-ചുനാർ
|
|
നിലവിലുള്ള പാത ഇരട്ടിപ്പിക്കൽ
|
|
7
|
|
സമഖ്യാലി-ഗാന്ധിധാം
|
|
പാത നാലിരട്ടിയാക്കല്
ഭക്ഷ്യധാന്യങ്ങള്, രാസവളങ്ങള്, കല്ക്കരി, സിമന്റ്, ഫ്ളൈ - ആഷ്, ഇരുമ്പ്, ഫിനിഷ്ഡ് സ്റ്റീല്, ക്ലിങ്കറുകള്, ക്രൂഡ് ഓയില്, ലൈം സ്റ്റോണ്, ഭക്ഷ്യ എണ്ണ തുടങ്ങിയ വിവിധ ചരക്കുകളുടെ ഗതാഗതത്തിന് അവശ്യമായ പാതകളാണിത്. ശേഷി വര്ധിപ്പിക്കുന്ന പ്രവൃത്തികളുടെ ഭാഗമായി 200 എം.ടി.പി.എയുടെ അധിക ചരക്ക് ഗതാഗതം സാധ്യമാകും. റെയില്വേ പരിസ്ഥിതി സൗഹൃദവും ഊര്ജ കാര്യക്ഷമതയുള്ള ഗതാഗത മാര്ഗ്ഗവുമായതിനാല്, രാജ്യത്തിന്റെ ലോജിസ്റ്റിക് ചെലവ് കുറയ്ക്കുന്നതിനും കാലാവസ്ഥാ ലക്ഷ്യങ്ങള് കൈവരിക്കുന്നതിനും സഹായകമാകും.
പുതിയ ഇന്ത്യയെക്കുറിച്ചുള്ള പ്രധാനമന്ത്രിയുടെ കാഴ്ചപ്പാടിന് അനുസൃതമായി മള്ട്ടി ടാസ്ക്കിങ് തൊഴിൽ ശക്തി സൃഷ്ടിച്ച് മേഖലയിലെ ജനങ്ങളെ 'സ്വയംപര്യാപ്ത'മാക്കുകയും അവരുടെ തൊഴിലും അതോടൊപ്പം സ്വയം തൊഴിലവസരങ്ങള് വര്ധിപ്പിക്കുകയും ചെയ്യുന്ന തരത്തിലാണ് പദ്ധതികള് തയ്യാറാക്കിയിരിക്കുന്നത്.
സംയോജിത ആസൂത്രണത്തിലൂടെയുള്ള ബഹുതല സമ്പർക്കസംവിധാനമായ 'പിഎം-ഗതി ശക്തി ദേശീയ മാസ്റ്റര് പ്ലാനിന്റെ' ഫലമാണ് പദ്ധതികള്. ജനങ്ങളുടെ യാത്രയ്ക്കും, ചരക്ക് നീക്കത്തിനും തടസ്സമില്ലാത്ത സമ്പർക്കസൗകര്യം നല്കുമെന്നതാണ് ഇതിന്റെ സവിശേഷത.
--ND--
(Visitor Counter : 51
ആരോഗ്യ, കുടുംബക്ഷേമ മന്ത്രാലയം
കഴിഞ്ഞ 24 മണിക്കൂറിനിടെ രോഗമുക്തരുടെ എണ്ണം 20,000നുമേല്, കോവിഡ് മുക്തിനിരക്ക് 63.24 ശതമാനം
കോവിഡ് 19: പുതിയ വിവരങ്ങള്
(കഴിഞ്ഞ 24 മണിക്കൂറിനിടെ രോഗമുക്തരുടെ എണ്ണം 20,000നുമേല്, കോവിഡ് മുക്തിനിരക്ക് 63.24 ശതമാനം
രോഗം ഭേദമായവരുടെ എണ്ണം ആറു ലക്ഷത്തോടടുക്കുന്നു
ചികിത്സയിലുള്ളത് 3,19,840 പേര്
ന്യൂഡല്ഹി, 15 ജൂലൈ 2020
കഴിഞ്ഞ 24 മണിക്കൂറിനിടെ രാജ്യത്ത് രോഗമുക്തരായവരുടെ എണ്ണത്തില് വലിയ വര്ധനയുണ്ടായി. 20,572 പേരാണ് രോഗമുക്തരായത്. ആകെ കോവിഡ് -19 മുക്തരുടെ എണ്ണം 5,92,031 ആയി. രോഗമുക്തി നിരക്ക് ഇന്ന് 63.24% ആയി ഉയര്ന്നു.
പരിശോധനയിലെ വര്ധന, സമയബന്ധിതമായ രോഗനിര്ണയം, കൃത്യമായ പരിചരണം എന്നിവയിലൂടെ രോഗമുക്തരുടെ എണ്ണം വര്ധിക്കുകയാണ്. നിലവില് ചികിത്സയിലുള്ളത് 3,19,840 പേരാണ്. ചികിത്സയിലുള്ളവരും രോഗമുക്തരയും തമ്മിലുള്ള അന്തരം തുടര്ച്ചയായി വര്ധിക്കുന്നു. ഇന്നത്തെ കണക്കനുസരിച്ച് ചികിത്സയിലുള്ളവരേക്കാള് 2,72,191 എണ്ണം കൂടുതലാണ് രോഗമുക്തര്. ചികിത്സയിലുള്ളവരേക്കാള് 1.85 മടങ്ങു കൂടുതലാണ് രോഗമുക്തര്. 1378 പ്രത്യേക കോവിഡ് ആശുപത്രികള്, , 3077 പ്രത്യേക കോവിഡ് ഹെല്ത്ത് സെന്ററുകള് , 10351 കോവിഡ് കെയര് സെന്ററുകള്  എന്നിവയാണ് ചികിത്സയ്ക്കായി നിലവിലുള്ളത്. കോവിഡ് 19 രോഗികള്ക്കായി ആകെ 21,738 വെന്റിലേറ്ററുകളും 46,487 ഐസിയു കിടക്കകളും ഓക്സിജന് പിന്തുണ ലഭ്യമായ 1,65,361 കിടക്കകളുമുണ്ട്.
കോവിഡ് 19 ഫലപ്രദമായി പ്രതിരോധിക്കാന് കേന്ദ്രഗവണ്മെന്റ് 230.98 ലക്ഷം എന് 95 മാസ്കുകളും 123.56 ലക്ഷം പിപിഇകളും 11,660 വെന്റിലേറ്ററുകളും സംസ്ഥാനങ്ങള്ക്ക്/ കേന്ദ്രഭരണപ്രദേശങ്ങള്ക്ക് / കേന്ദ്രസ്ഥാപനങ്ങള്ക്ക് വിതരണം ചെയ്തു.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരിരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
ആരോഗ്യ, കുടുംബക്ഷേമ മന്ത്രാലയം
നവീകരിച്ച സി ജി എച്ച് എസ് വെബ്സൈറ്റും, "MyCGHS" മൊബൈൽ ആപ്പും ഡോ. മൻസൂഖ് മാണ്ഡവ്യ പുറത്തിറക്കി
ന്യൂ ഡൽഹി: ജനുവരി 24, 2022
നവീകരിച്ച സി ജി എച്ച് എസ് വെബ്സൈറ്റും , "MyCGHS" മൊബൈൽ ആപ്പും കേന്ദ്ര ആരോഗ്യ കുടുംബക്ഷേമ മന്ത്രി ഡോ മൻസൂഖ് മാണ്ഡവ്യ ഡിജിറ്റലായി പുറത്തിറക്കി. കേന്ദ്ര ആരോഗ്യ കുടുംബക്ഷേമ സഹ മന്ത്രി ഡോ. ഭാരതി പ്രവീൺ പവാറും ചടങ്ങിൽ സന്നിഹിതയായിരുന്നു.
മൊബൈൽ ആപ്പുമായി ബന്ധിപ്പിച്ചിട്ടുള്ള നവീകരിച്ച സി ജി എച്ച് എസ് വെബ്സൈറ്റിൽ 40 ലക്ഷത്തിലധികം ഗുണഭോക്താക്കൾക്ക്  അവരുടെ വീടുകളിൽ ഇരുന്നുകൊണ്ടുതന്നെ യഥാസമയം വിവരങ്ങൾ പ്രയോജനപ്പെടുത്താൻ കഴിയുന്ന നിരവധി നൂതന സംവിധാനങ്ങൾ ഉള്ളതായി മന്ത്രി പറഞ്ഞു. ടെലി കൺസൾട്ടേഷൻ സൗകര്യവും പുതുതായി ഏർപ്പെടുത്തിയിട്ടുണ്ട്.
നിലവിൽ ദ്വിഭാഷയിലുള്ള  വെബ്സൈറ്റ്, ഭാവിയിൽ ബഹുഭാഷയിൽ ലഭ്യമാക്കുന്നതിന് വ്യവസ്ഥയുണ്ട്. കാഴ്ച പരിമിതർക്കായി ഉപയോക്തൃ സൗഹൃദ സംവിധാനം ചേർത്തിട്ടുണ്ട്. 'ഇ-സഞ്ജീവനി' ടെലികൺസൾട്ടേഷൻ സൗകര്യത്തിലേക്ക് നേരിട്ടുള്ള ലിങ്കും ഉണ്ട്. ഇത് ഓൺലൈൻ പരാതിപരിഹാര പോർട്ടലിലേക്കുള്ള ലിങ്കും നൽകുന്നു. പരാതികൾ, മെഡിക്കൽ ക്ലെയിമുകൾ തുടങ്ങിയവയുടെ തൽസ്ഥിതി പരിശോധിക്കൽ, സിജിഎച്ച്എസ് കാർഡ് ഡൗൺലോഡ് ചെയ്യൽ, ഇതുവരെ നൽകിയിട്ടുള്ള മരുന്നുകളുടെ വിവര ശേഖരണം, ഓൺലൈൻ അപ്പോയിന്റ്മെന്റ് സംവിധാനം തുടങ്ങിയ വിവിധ ഓൺലൈൻ സൗകര്യങ്ങൾ പ്രയോജനപ്പെടുത്തുന്നതിന് ഗുണഭോക്താവിന്റെ ലോഗിൻ ലിങ്കും വെബ്സൈറ്റിലുണ്ട്.
RRTN/SKY
ഭക്ഷ്യസംസ്കരണ വ്യവസായ മന്ത്രാലയം
ഭക്ഷ്യ സംസ്കരണ വ്യവസായത്തിനുള്ള ഉത്പാദന ബന്ധിത പ്രോത്സാഹന പദ്ധതി
ന്യൂ ഡൽഹി, ഫെബ്രുവരി 11, 2022
ഭക്ഷ്യ സംസ്കരണ വ്യവസായത്തിനുള്ള ഉത്പാദന ബന്ധിത പ്രോത്സാഹന പദ്ധതിയ്ക്ക്  മൂന്ന് വിശാല ഘടകങ്ങളുണ്ട്. ആദ്യ ഘടകം ഇനിപ്പറയുന്ന നാല് വിഭാഗത്തിലുള്ള പ്രധാന ഭക്ഷ്യ ഉത്പന്ന വിഭാഗങ്ങളുടെ നിർമ്മാണ-പ്രോത്സാഹനവുമായി ബന്ധപ്പെട്ടതാണ്. റെഡി റ്റു കുക്ക്  / റെഡി റ്റു ഈറ്റ് , സംസ്കരിച്ച പഴവർഗ്ഗങ്ങളും പച്ചക്കറികളും, സമുദ്രോത്പന്നങ്ങളും, മൊസറെല്ല ചീസും തുടങ്ങിയവയാണ് നാല് വിഭാഗങ്ങൾ. മേൽപ്പറഞ്ഞ നാല് ഭക്ഷ്യ ഉത്പന്ന വിഭാഗങ്ങളുമായി ബന്ധപ്പെട്ട ചെറുകിട ഇടത്തരം സംരംഭങ്ങളുടെയും നൂതന സംരംഭങ്ങളുടെയും ജൈവ ഉത്പന്നങ്ങളുടെ പ്രോത്സാഹനമാണ് രണ്ടാമത്തെ ഘടകം. ശക്തമായ ഇന്ത്യൻ ബ്രാൻഡുകളുടെ ആവിർഭാവം പ്രോത്സാഹിപ്പിക്കുന്നതിനുള്ള ബ്രാൻഡിംഗ്, മാർക്കറ്റിംഗ് പ്രക്രിയകൾക്ക് വിദേശത്ത് ലഭ്യമാക്കുന്ന പിന്തുണയാണ് മൂന്നാമത്തെ ഘടകം.
പദ്ധതി മാർഗ്ഗനിർദ്ദേശങ്ങൾ 2021 മെയ് 2-ന് വിജ്ഞാപനം ചെയ്യുകയും, അപേക്ഷകൾ ക്ഷണിച്ചുകൊണ്ടുള്ള താത്പര്യ പത്ര  സമർപ്പണം അന്ന് തന്നെ ആരംഭിക്കുകയും ചെയ്തു. 2021 ജൂൺ 24-ന് അപേക്ഷാ ജാലകം ക്ലോസ് ചെയ്തു. വിഭാഗം-1-ന് കീഴിൽ 60 അപേക്ഷകരെയും, വിഭാഗം-II- ന് കീഴിൽ 12 അപേക്ഷകരെയും, വിഭാഗം-III-ന് കീഴിൽ 71 അപേക്ഷകരെയും അടുത്തിടെ തിരഞ്ഞെടുത്തു.
ഇന്ന്, രാജ്യ സഭയിൽ രേഖാമൂലം നൽകിയ മറുപടിയിലാണ് ഭക്ഷ്യ സംസ്കരണ വ്യവസായ സഹമന്ത്രി ശ്രീ പ്രഹ്ലാദ് സിംഗ് പട്ടേൽ ഈ വിവരം അറിയിച്ചത്.
RRTN/SKY
(Visitor Counter : 106
പ്രത്യേക സേവനങ്ങളും ഫീച്ചറുകളും
ബിരുദ, ഡിപ്ലോമ കോഴ്സുകൾക്ക് അപേക്ഷ ക്ഷണിച്ചു.
തിരുവനന്തപുരം 27 മെയ് 2023
കേന്ദ്ര ടെക്സ്റ്റൈൽ മന്ത്രാലയത്തിന് കീഴിലുള്ള അപ്പാരൽ ട്രെയിനിങ് & ഡിസൈൻ സെന്ററിൽ ബിരുദ, ഡിപ്ലോമ കോഴ്സുകളിലേക്ക് അപേക്ഷ ക്ഷണിച്ചു. കേരളത്തിൽ തിരുവനന്തപുരം, കൊച്ചി, കണ്ണൂർ കേന്ദ്രങ്ങളിലാണ് കോഴ്സുകൾ നടത്തുന്നത്. യോഗ്യത - പ്ലസ് ടു. മൂന്ന് വർഷത്തെ ഫാഷൻ ഡിസൈനിങ് ബി.വോക് ഡിഗ്രി, ഒരു വർഷത്തെ ഫാഷൻ ഡിസൈനിങ് ഡിപ്ലോമ തുടങ്ങിയ കോഴ്സുകൾ അടുത്ത മാസം  ആരംഭിക്കും. കൂടുതൽ വിവരങ്ങൾക്ക് 99 47 61 01 49 / 97 46 27 10 04 / 97 46 85 34 05 എന്ന നമ്പറുകളിൽ ബന്ധപ്പെടാം.
-NS-
(Visitor Counter : 23